CELEX: 52004SC0379(02)
Language: fi
Date: 2004-03-30
Title: Luonnos: Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, Euroopan talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös Euroopan yhteisöjen henkilöstökoulutuskeskuksen organisaatiosta ja toiminnasta

Avis juridique important

|

52004SC0379(02)

Luonnos: Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, Euroopan talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös Euroopan yhteisöjen henkilöstökoulutuskeskuksen organisaatiosta ja toiminnasta  /* SEK/2004/0379 lopull. */  

Luonnos: EUROOPAN PARLAMENTIN, NEUVOSTON JA KOMISSION PÄÄSIHTEERIEN, TUOMIOISTUIMEN KIRJAAJAN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN JA ALUEIDEN KOMITEAN PÄÄSIHTEERIEN SEKÄ OIKEUSASIAMIEHEN EDUSTAJAN PÄÄTÖS Euroopan yhteisöjen henkilöstökoulutuskeskuksen organisaatiosta ja toiminnasta(komission esityksestä)PERUSTELUTEuroopan yhteisöjen henkilöstökoulutuskeskuksen, jäljempänä 'koulutuskeskus', perustaminen on osa Euroopan unionin yleistä hallinnonuudistusta. Yksi uudistuksen perusajatuksista on henkilöresurssien kehittäminen koulutuksen avulla. Uudistuksella pyritään myös muuttamaan perusteellisesti hallintokulttuuria ja varsinkin johtamiskulttuuria. Lisäksi henkilöstösääntöjen ja urakehitysjärjestelmän uudistuksen jälkeen tehtäväryhmästä toiseen siirryttäessä on suoritettava pakollisia koulutusjaksoja. Tätä taustaa vasten esitettiin toimielinten yhteisen koulutuskeskuksen perustamista.Yhteisön toimielinten (joihin tässä yhteydessä luettiin myös Euroopan talous- ja sosiaalikomitea, alueiden komitea ja oikeusasiamies) pääsihteerit sopivat esityksen tutkimisesta, koska katsottiin, että ainakin osa toimielinten henkilöstökoulutuksesta voitaisiin toteuttaa toimielinten välisenä yhteistyönä. Alusta alkaen koulutuskeskuksen tausta-ajatuksena on siis ollut virkamiesten ja muun henkilöstön, myös yhteisön muiden laitosten ja virastojen henkilöstön, ammatilliseen kehittämiseen tähtäävien toimien yhdistäminen ainakin osittain. Joitakin poikkeuksia lukuun ottamatta kukin toimielin ja laitos järjestää ja rahoittaa tällaiset toimet itsenäisesti.Alustavan pohdintavaiheen jälkeen pääsihteerit käynnistivät ennakkoarvioinnin, jonka teki toimielinten välinen työryhmä. Työryhmän tehtävänä oli selvittää perustettavan organisaation vaikutuksia ja erityisesti mahdollisia synergiaetuja. Pääsihteerit hyväksyivät työryhmän raportin ja siihen liittyvät päätösluonnokset 28. lokakuuta 2003. Arviointi osoitti, että toimielinten yhteisen koulutuskeskuksen perustaminen paitsi tuottaisi edellä kuvattuja taloudellisia hyötyjä tehostamalla koulutustoimia myös antaisi sysäyksen yhteisten arvojen omaksumiselle ja Eurooppa-hengen vahvistamiselle.Näin ollen Euroopan yhteisöjen henkilöstökoulutuskeskuksella on seuraavat tehtävät osana kaikille yhteisön toimielimille yhteisten virkamiehiä ja muuta henkilöstöä koskevien henkilöstösääntöjen soveltamiseen perustuvaa henkilöstöpolitiikkaa:- tukea yhteisön hallinnon toiminnan parantamista muun muassa johtamiskoulutuksen avulla, mikä edistää uuden hallintokulttuurin kehittymistä;- edistää uusien työntekijöiden yhteisöhenkisyyttä riippumatta siitä, minkä toimielimen palveluksessa he ovat, muun muassa yhteisen perehdyttämiskoulutusrungon avulla. Tämä tehdään soveltamalla uudenlaista politiikkaa, jolla henkilöstö integroidaan toimielimiin, mutta joka ei kuitenkaan korvaa kunkin toimielimen omia johdantokursseja;- edistää yksittäisten virkamiesten urakehitystä ja erityisesti lisätä heidän valmiuksiaan järjestämällä pakollista koulutusta osana uutta "sertifiointijärjestelmää", jota aletaan soveltaa virkamiesten siirtyessä tehtäväryhmästä toiseen eli hallintoavustajan tehtävistä hallinto virkamieheksi.Seuraavassa luetellaan joukko arviointiperusteita, jotka osoittavat, että yhteisen koulutuskeskuksen perustamiseen sisältyy paitsi poliittinen ja yhteisöön liittyvä myös taloudellinen ulottuvuus. Perusteiden toteutuminen tuottaa lisäarvoa nykytilanteeseen nähden, sillä nykyisellään kukin toimielin järjestää koulutuksen itsenäisesti joitakin poikkeuksia lukuun ottamatta. Perusteet ovat seuraavanlaiset:- yhteisten arvojen välittäminen ja yhteishengen luominen unionin toimielinten hallinnossa;- henkilöstösääntöjen mahdollisimman yhtenäinen soveltaminen eri toimielimissä koulutuksen ja siihen liittyen urakehityksen yhteydessä;- sellaisten alojen kartoittaminen, joilla tarvittavat tiedot ja taidot ovat yhteneväiset ja joilla siis voidaan järjestää yhteistä koulutusta;- koulutuksen riittävän kysynnän varmistaminen, mikä nykyisellään on ongelmallista pienissä toimielimissä;- koulutustarjonnan laajentaminen (lisäämällä esimerkiksi erikoistumista ja valinnanvaraa, tarjoamalla vaihtoehtoisia koulutusajankohtia yms.);- ennen muuta yhteisen organisaation ansiosta saavutettavat mittakaavaedut erityisesti hallinnossa ja sen seurauksena, että koulutusjaksoille saadaan optimaalinen määrä osanottajia.Kuten toimielinten välisen työryhmän raportista kävi ilmi, edellä mainittujen perusteiden toteutuminen osoittaa sen, että tässä päätöksessä täsmennettyjen koulutustoimien yhdistämien on perusteltua, koska sillä saavutetaan selviä synergiaetuja.On selvää, että myös muilla aloilla voidaan järjestää koulutusta toimielinten välisenä yhteistyönä edellä mainittuja perusteita soveltaen. Näin ollen tämä päätös antaa mahdollisuuden kehittää toimintaa edelleen, joten koulutuskeskuksen toimialan laajentamisesta voidaan päättää myöhemmin. Päätöksessä vahvistetaan toimialaksi alussa vain johtamiskoulutus, uusien työntekijöiden perehdyttämiskoulutus ja sertifiointiin liittyvä koulutus. Koulutuskeskus alkaa siis tammikuusta 2005 alkaen järjestää päätöksen allekirjoittaneiden toimielinten lukuun ensin uusien työntekijöiden perehdyttämiskoulutusta ja sitten johtamiskoulutusta. Myöhemmin vuoden 2005 kuluessa käynnistyy sertifiointiin liittyvä koulutus, joka valmentaa virkamiehiä hallintovirkamiehen tehtäväryhmään siirtymistä varten.Tässä päätöksessä säädetään niin ikään, että koulutuskeskus on ensimmäisten toimintavuosiensa ajan hallinnollisessa yhteydessä jo toimivaan toimielinten yhteiseen laitokseen eli Euroopan henkilöstövalintatoimistoon. Tämän yhteyden pitäisi tuottaa pienemmän henkilöstömäärän ja toimintabudjetin ansiosta tiettyjä, erityisesti hallintoon (voimavarojen hallinta) ja johtotehtäviin (hallintoneuvosto, johtaja) liittyviä synergiaetuja. Viimeistään kolmen vuoden kuluttua hallinnollisen yhteyden tulokset arvioidaan perusteellisesti, minkä jälkeen yhteyttä tarkastellaan uudelleen.Luonnos: EUROOPAN PARLAMENTIN, NEUVOSTON JA KOMISSION PÄÄSIHTEERIEN, TUOMIOISTUIMEN KIRJAAJAN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN JA ALUEIDEN KOMITEAN PÄÄSIHTEERIEN SEKÄ OIKEUSASIAMIEHEN EDUSTAJAN PÄÄTÖS Euroopan yhteisöjen henkilöstökoulutuskeskuksen organisaatiosta ja toiminnastaEuroopan parlamentin,neuvoston jakomission pääsihteerit,tuomioistuimen kirjaaja,tilintarkastustuomioistuimen,Euroopan talous- ja sosiaalikomitean jaalueiden komitean pääsihteerit,sekä oikeusasiamiehen edustaja, jotkaottavat huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka vahvistetaan neuvoston asetuksessa (ETY, Euratom, EHTY) N:o 259/68 [1],[1]  EYVL L 56, 4.3.1968, s. 1.ottavat huomioon Euroopan yhteisöjen henkilöstökoulutuskeskuksen perustamisesta [...] tehdyn Euroopan parlamentin, neuvoston, komission, tuomioistuimen, tilintarkastus tuomioistuimen, talous- ja sosiaalikomitean, alueiden komitean ja oikeusasiamiehen päätöksen [2] ja erityisesti sen 5 artiklan,[2]  Katso tämän Euroopan unionin virallisen lehden sivu [...].sekä katsovat seuraavaa:(1) Toimielinten välistä koulutusyhteistyötä olisi lisättävä, jotta yhteiset arvot välittyisivät eri toimielimiin. Yhteistyöstä koituu huomattavaa lisäarvoa, sillä se helpottaa koulutukseen pääsyä, lisää koulutustarjontaa ja alentaa yksikkökustannuksia.(2) Hyvän hallintotavan periaatteiden mukaisesti Euroopan yhteisöjen henkilöstökoulutuskeskuksen, jäljempänä 'koulutuskeskus', perustamisessa olisi edettävä vaiheittain.(3) Koulutuskeskuksen perustamisesta tehdyssä päätöksessä koulutuskeskuksen vastuulle annettavien koulutusalojen täsmentäminen jätetään pääsihteerien, tuomioistuimen kirjaajan ja oikeusasiamiehen edustajan tehtäväksi.(4) Kun päätöksen allekirjoittanut toimielin edellyttää henkilöstöpolitiikan alalla sellaista koulutusta, jonka järjestäminen on annettu koulutuskeskuksen tehtäväksi, olisi henkilöstöpolitiikan toteutumismahdollisuuksien varmistamiseksi aiheellista varata kyseisen toimielimen henkilöstölle tietty vähimmäismäärä koulutuspaikkoja koulutuskeskuksen järjestämille koulutusjaksoille etenkin silloin, kun kyseessä on pakollinen tai tiettyjen tehtävien kuten esimiestehtävien edellyttämä koulutus.(5) Koulutuskeskuksen kannattaa muiden koulutuslaitosten tavoin hyödyntää eurooppalaisia yhteistyöverkostoja.(6) Olisi täsmennettävä yksityiskohtaiset säännöt, joiden mukaisesti koulutuskeskus on hallinnollisesti yhteydessä Euroopan yhteisöjen henkilöstövalintatoimistoon, kuten koulutuskeskuksen perustamisesta tehdyn päätöksen 4 artiklassa säädetään,OVAT PÄÄTTÄNEET SEURAAVAA:1 artiklaEuroopan yhteisöjen henkilöstökoulutuskeskuksen tehtävät1. Euroopan yhteisöjen henkilöstökoulutuskeskus, jäljempänä 'koulutuskeskus', suunnittelee, järjestää ja arvioi Euroopan yhteisöjen henkilöstökoulutuskeskuksen perustamisesta tehdyn päätöksen allekirjoittaneiden toimielinten (jäljempänä 'toimielimet') lukuun seuraavanlaisia koulutustoimia:a) johtamistaidon koulutus virkamiehille ja muulle henkilöstölle, jotka siirtyvät tai saattavat siirtyä johtotehtäviin;b) perehdyttämiskoulutus uudelle henkilöstölle;c) [jos asiaa koskevat säännökset hyväksytään, pakollinen koulutus työntekijän siirtyessä tehtäväryhmästä toiseen] [3].[3]  Teksti viimeistellään, kun uusia henkilöstösääntöjä koskeva päätös on tehty.2. Kukin toimielin voi järjestää koulutuskeskuksen tarjoamaa 1 kohdan a ja b alakohdassa tarkoitettua johtamis- ja perehdyttämiskoulutusta täydentävää koulutusta omien erityistarpeidensa mukaan. Koulutuskeskuksella on yksinomaiset valtuudet järjestää 1 kohdan c alakohdassa tarkoitettua koulutusta.2 artiklaToimielinten velvollisuudet1. Kunkin toimielimen nimittävä viranomainen asettaa koulutuskeskuksen käyttöön riittävän määrän virkamiehiä luennoitsijoiksi noudattaen sääntöjä, jotka hallintoneuvosto hyväksyy 7 artiklan g kohdan mukaisesti.2. Koulutuskeskuksen pyynnöstä ja mahdollisuuksiensa mukaan toimielimet antavat koulutustiloja koulutuskeskuksen käyttöön hallintoneuvoston vahvistamia sääntöjä noudattaen.3 artiklaMuut palvelut1. Yhteisön elimen, toimiston tai viraston pyynnöstä ja koulun johtajan ja kyseisen elimen, toimiston tai viraston välisellä kirjallisella sopimuksella koulutuskeskus voi ottaa kyseisen elimen, toimiston tai viraston henkilöstöä toimielinten lukuun järjestämäänsä koulutukseen, jos koulutuspaikkoja on vapaana.2. Erityistapauksissa järjestettäessä koulutusta, josta säädetään 1 artiklan 1 kohdan c alakohdassa, varataan vuosittain tietty määrä paikkoja yhteisön elimille, toimistoille ja virastoille niiden ilmoittaman tarpeen mukaan, jotta varmistetaan niiden virkamiesten yhdenvertaisuus henkilöstösääntöjen 45 a artiklan säännösten suhteen. Hallintoneuvosto vahvistaa vuosittain koulutuspaikkojen määrän ja rahoitusosuudet.3. Koulutuskeskus voi ottaa kirjallisella sopimuksella ohjelmaansa yhteisön elimen, toimiston tai viraston pyytämää koulutusta, jos siitä ei aiheudu haittaa toimielimiä varten järjestettävälle koulutukselle. Tällaisissa sopimuksissa on määrättävä koulutuskeskuksen tarjoamien palveluiden rahoitusta koskevista yksityiskohdista. Sopimukset tulevat voimaan vain, jos hallintoneuvosto on ne ennalta hyväksynyt.4. Koulutuskeskus voi tarjota yhteisön toimielimen, elimen, toimiston tai viraston pyynnöstä tarpeen mukaan koulutuksen järjestämiseen liittyvää apua tai toimialaansa kuuluvia muita palveluita, jos asiasta tehdään koulutuskeskuksen johtajan kanssa sopimus, joka sisältää palvelun rahoitusta koskevat yksityiskohdat.4 artiklaValitukset ja vaatimukset1. Koulutuskeskuksen johtaja käyttää nimittävälle viranomaiselle henkilöstösääntöjen 90 artiklan nojalla kuuluvia valtuuksia kaikkien koulutuskeskuksen tehtäviin liittyvien vaatimusten tai valitusten osalta.2. Koulutuskeskuksen johtajan on tällaisten valitusten yhteydessä kuultava hallintoneuvoston puheenjohtajaa, jos hän aikoo vahvistaa alkuperäisen päätöksensä.3. Koulutuskeskuksen on vastattava Euroopan oikeusasiamiehen kaikkiin vaatimuksiin, jotka liittyvät koulutuskeskukselle tämän päätöksen nojalla kuuluviin valtuuksiin.5 artiklaToiminnan organisointi1. Koulutuskeskuksen antama opetus järjestetään yleensä Brysselissä ja Luxemburgissa. Myös muut toimipaikat voivat tulla kysymykseen, jos toiminta järjestetään hyvää hallintotapaa noudattaen.2. Hallintoneuvosto valvoo, että eri toimielinten henkilöstö pääsee tasavertaisesti osallistumaan koulutuskeskuksen tarjoamaan koulutukseen. Hallintoneuvosto valvoo erityisesti sitä, että koulutuskeskus tarjoaa riittävästi koulutuspaikkoja sellaisten toimielinten henkilöstölle, joissa tietty koulutuskeskuksen tehtäväksi annettu koulutus on pakollista tai edellytyksenä tiettyjen tehtävien kuten esimiestehtävien hoitamiselle. Toimielinten, joita tämä koskee, on ilmoitettava koulutustarpeensa edellä mainituilla aloilla vuotuisen työohjelman laatimisen yhteydessä. Työohjelmaa laadittaessa tällaiset koulutusjaksot asetetaan asianmukaisesti etusijalle.3. Erityistilanteissa päätöksen allekirjoittanut toimielin voi tilapäisesti pyytää koulutuskeskukselta henkilöstölleen enemmän koulutuspaikkoja kuin sille henkilöstömäärän mukaan määritellyn kiintiön perusteella kuuluu, jos se siirtää koulutuskeskukselle vastaavan määrän talousarviomäärärahoja. Tällöin sovelletaan 3 artiklan 2 kohtaa.4. Koulutuskeskus voi tehdä yhteistyötä muiden saman alan hallinto-oppilaitosten, koulutuslaitosten ja korkeakoulujen kanssa. Yhteistyö voi käsittää vastavuoroista henkilövaihtoa.6 artiklaHallintoneuvostoKoulutuskeskuksen ja Euroopan yhteisöjen henkilöstövalintatoimiston, jäljempänä 'henkilöstövalintatoimisto', välisen hallinnollisen yhteyden ollessa voimassa koulutuskeskuksen hallintoneuvoston tehtäviä hoitaa henkilöstövalintatoimiston hallintoneuvosto päätöksen 2002/621/EY [4] 5 artiklassa säädettyjen sääntöjen mukaisesti.[4]  EYVL L 197, 26.7.2002, s. 56.7 artiklaHallintoneuvoston tehtävätHallintoneuvosto hoitaa seuraavia tehtäviä toimielinten yhteisen edun mukaisesti:a) se hyväksyy määräenemmistöllä koulutuskeskuksen toimintasäännöt;b) se hyväksyy yksinkertaisella enemmistöllä koulutuskeskuksen organisaatio kaavion koulutuskeskuksen johtajan esityksestä;c) se laatii talousarviomenettelyn mukaisesti yksinkertaisella enemmistöllä koulutuskeskuksen alustavan tulo- ja menoarvion koulutuskeskuksen johtajan luonnoksen pohjalta. Se toimittaa arvion komissiolle komission alustavaa tulo- ja menoarviota varten. Samalla se esittää komissiolle koulutuskeskuksen henkilöstötaulukkoon tarpeellisiksi katsomansa mukautukset;d) se päättää yksinkertaisella enemmistöllä sellaisten lisäpalvelujen luonteesta ja maksuista, joita koulutuskeskus voi tarjota toimielimille, elimille, toimistoille ja virastoille korvausta vastaan, sekä edellytyksistä, joilla koulutuskeskus voi tällaisia palveluja tarjota;e) se hyväksyy yksimielisesti työohjelman koulutuskeskuksen johtajan esityksestä. Työohjelmaan sisältyvät myös muut kuin suoranaisesti koulutukseen liittyvät palvelut;f) se vahvistaa määräenemmistöllä koulutuskeskuksen johtajan valmisteleman luonnoksen pohjalta hallintoa käsittelevän vuosikertomuksen, joka sisältää tiedot kaikista koulutuskeskuksen tekemiä töitä ja tarjoamia palveluita koskevista tulo- ja menopuolen alamomenteista. Se toimittaa ennen kunkin vuoden toukokuun 1 päivää toimielimille edellistä varainhoitovuotta koskevan kertomuksen, joka on laadittu kustannuspaikkapohjaisen kirjanpidon perusteella;g) se sopii koulutustarpeiden perusteella määräenemmistöllä yksityiskohtaisista säännöistä, joiden mukaisesti kukin toimielin asettaa koulutuskeskuksen käyttöön asianmukaisen määrän virkamiehiä luennoitsijoiksi.8 artiklaHenkilöstön nimittäminen1. Koulutuskeskuksen ja henkilöstövalintatoimiston välisen hallinnollisen yhteyden ollessa voimassa koulutuskeskuksen johtajana toimii henkilöstövalintatoimiston johtaja.2. Koulutuskeskuksen johtajalla on koulutuskeskuksen henkilöstön nimittämisvaltuudet.3. Koulutuskeskuksen johtaja ilmoittaa hallintoneuvostolle virkamiesten ja muun henkilöstön nimityksistä, sopimusten allekirjoittamisesta, ylennyksistä ja kurinpitomenettelyn käynnistämisestä.4. Koulutuskeskuksen avoimista toimista tiedotetaan yhteisöjen kaikkien toimielinten virkamiehille heti kun nimittävä viranomainen on päättänyt toimen täyttämisestä.5. Muiden kuin keskeisten tehtäviensä hoitamisessa koulutuskeskus voi käyttää sopimussuhteisia toimihenkilöitä Euroopan yhteisöjen muuhun henkilöstöön sovellettavien palvelussuhteen ehtojen [5] 3 a artiklan 1 kohdan kolmannen luetelmakohdan mukaisesti.[5]  [viite lisätään, kun muutetut henkilöstösäännöt on hyväksytty]9 artiklaKoulutuskeskuksen johtajan tehtävät ja henkilöstöhallinto1. Koulutuskeskuksen johtaja vastaa siitä, että koulutuskeskus toimii moitteettomasti. Johtaja toimii hallintoneuvoston toimivallan rajoissa ja tämän alaisuudessa. Hän varmistaa hallintoneuvoston sihteeristön toiminnan, tiedottaa hallintoneuvostolle tehtäviensä toteuttamisesta ja esittää sille koulutuskeskuksen moitteetonta toimintaa edistäviä ehdotuksia.2. Hallinnolliset menettelyt, jotka liittyvät henkilöstön ja erityisesti palkkojen, lomien, sairauskassan, työtapaturmien ja eläkkeiden juoksevaan hallintoon, hoidetaan samoin edellytyksin kuin komission virkamiesten ja muun henkilöstön vastaava hallinto. Tämä luettelo ei ole täydellinen, ja koulutuskeskus voi sopia komission kanssa muista aloista, jotka se kattaa.10 artiklaKoulutuskeskuksen päällikkö1. Koulutuskeskuksen ja henkilöstövalintatoimiston välisen hallinnollisen yhteyden ollessa voimassa komissio nimittää koulutuskeskuksen päällikön saatuaan nimitykselle henkilöstövalintatoimiston hallintoneuvoston yksinkertaisella enemmistöllä hyväksymän puoltavan lausunnon. Hallintoneuvosto osallistuu tiiviisti menettelyihin, jotka edeltävät koulutuskeskuksen päällikön nimittämistä, kuten hakuilmoitusten laatimiseen ja hakemusten käsittelyyn.2. Koulutuskeskuksen päällikkö vastaa johtajan alaisuudessa Euroopan yhteisöjen henkilöstökoulutuskeskuksen perustamisesta tehdyn päätöksen 2 artiklassa määritellyistä tehtävistä. Päällikkö osallistuu hallintoneuvoston kokouksiin, kun niissä käsitellään hänen toimivaltaansa kuuluvia asioita.11 artiklaRahoitus1. Koulutuskeskuksen määrärahat, joiden kokonaismäärä otetaan niille tarkoitettuun budjettikohtaan talousarvion komissiota koskevaan pääluokkaan, eritellään yksityiskohtaisesti tähän pääluokkaan kuuluvassa liitteessä. Tämä liite esitetään tulo- ja menotaulukkona, joka jaotellaan samalla tavoin kuin talousarvion pääluokat.2. Koulutuskeskuksen henkilöstötaulukko on komission henkilöstötaulukon liitteenä.3. Hallintoneuvoston esityksestä komissio siirtää tulojen ja menojen hyväksyjälle kuuluvat valtuudet liitteessä esitettyjen koulutuskeskuksen määrärahojen osalta koulutuskeskuksen johtajalle ja vahvistaa tämän valtuutuksen rajat ja ehdot. Hallintoneuvosto toimittaa varainhoitovuoden lopussa budjettivallan käyttäjälle koulutuskeskuksen tarjoamista muista maksullisista palveluista saatujen tulojen erittelyn osana kyseisen budjettikohdan liitettä.4. Koulutuskeskuksen talousarvio laaditaan ja toteutetaan neuvoston asetuksen (EY, Euratom) N:o 1605/2002 [6] mukaisesti.[6]  EYVL L 248, 16.9.2002, s. 1.5. Koulutuskeskuksen ja henkilöstövalintatoimiston välisen hallinnollisen yhteyden ollessa voimassa 1-4 kohdassa tarkoitettuja rahoitusta koskevia säännöksiä, erityisesti koulutuskeskuksen määrärahoja ja henkilöstöä, käsitellään henkilöstövalintatoimiston talousarvion yhteydessä. Tällöin sovelletaan asiaa koskevia säännöksiä. Koulutuskeskuksen käytettävissä olevien varojen pitämiseksi erillään talousarviosääntöjen rajoissa koulutuskeskuksen henkilöstö merkitään erillisiin kohtiin henkilöstövalintatoimiston henkilöstötaulukkoon ja koulutuskeskuksen toimintamäärärahat ryhmitellään liitteessä IV olevaan erilliseen artiklaan.12 artiklaTehtävien uudelleentarkastelu1. Tämän päätöksen 1 artiklan 1 kohdassa tarkoitettuja tehtäviä tarkastellaan uudelleen aikaisintaan kolmen vuoden kuluttua koulutuskeskuksen perustamisesta.2. Tehtävien mahdollinen muuttaminen edellyttää, että pääsihteerit, tuomioistuimen kirjaaja ja oikeusasiamiehen edustaja hyväksyvät yksimielisesti asiaa koskevan esityksen, jonka hallintoneuvosto on hyväksynyt päätöksen 2002/621/EY 5 artiklan 6 kohdassa säädetyllä määräenemmistöllä tehdyllä hallintoneuvoston päätöksellä ja joka perustuu johtajan laatimaan yksityiskohtaiseen kertomukseen.13 artiklaKoulutuskeskuksen ja henkilöstövalintatoimiston välisen hallinnollisen yhteyden uudelleentarkastelu1. Viimeistään koulutuskeskuksen kolmannen toimintavuoden lopussa henkilöstövalintatoimiston johtaja laatii hallintoneuvostolle yksityiskohtaisen kertomuksen koulutuskeskuksen ja henkilöstövalintatoimiston välisestä hallinnollisesta yhteydestä. Hallintoneuvosto voi koulutuskeskuksen perustamisesta tehdyn päätöksen 4 artiklan 3 kohdan sääntöjen mukaisesti tehdyllä päätöksellä lakkauttaa hallinnollisen yhteyden, jos sen jatkamiseen ei ole perusteltua syytä.2. Jos hallintoneuvosto päättää 1 kohdassa säädettyä menettelyä noudattaen jatkaa hallinnollista yhteyttä, hallintoneuvosto ilmoittaa päätöksessään, milloin asiaa tarkastellaan uudelleen.14 artiklaVoimaantuloTämä päätös tulee voimaan päivänä, jona se julkaistaan Euroopan unionin virallisessa lehdessä.Euroopan parlamentin puolesta Neuvoston puolestaPääsihteeri ApulaispääsihteeriKomission puolesta Tuomioistuimen puolestaPääsihteeri KirjaajaTilintarkastustuomioistuimen puolesta Euroopan talous- ja sosiaalikomitean   puolestaPääsihteeri PääsihteeriAlueiden komitean puolestaPääsihteeri OikeusasiamiesSÄÄDÖKSEEN LIITTYVÄ RAHOITUSSELVITYSPolitiikan ala: HallintoToiminnan ala: Henkilöstöpolitiikka ja -hallintoToimenpiteen nimi: Euroopan yhteisöjen henkilöstökoulutuskeskuksen perustaminen1. BUDJETTIKOHTA/-KOHDAT26 01 20 - EUROOPAN HENKILÖSTÖVALINTATOIMISTO2. NUMEROTIEDOT2.1. Toimenpiteen kokonaismäärärahat (B osa): ei sovelleta2.2. Toimenpiteen soveltamisaika:Euroopan yhteisöjen henkilöstökoulutuskeskus (jäljempänä 'koulutuskeskus') aloittaa toimintansa 1. tammikuuta 2005.2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki)b) Tekninen ja hallinnollinen apu ja tukimenotc) Henkilöstö- ja muiden hallintomenojen kokonaisvaikutus rahoitukseen2.4. Yhteensopivuus ohjelmasuunnitelman ja rahoitusnäkymien kanssaX Koulutuskeskuksen perustaminen on rahoitusnäkymien otsakkeen nro 5 ohjelmasuunnitelman mukainen, sillä se ei aiheuta muutoksia kokonaistalousarvioon tai sisältyy hallinnonuudistusta koskevaan rahoitusselvitykseen ja siitä aiheutuu tulevaisuudessa mittakaavaetuja.|| Ehdotus edellyttää rahoitusnäkymien kyseisen otsakkeen ohjelmasuunnitelman muuttamista.|| ja tämä voi edellyttää toimielinten sopimuksen määräysten soveltamista.2.5. Vaikutukset tuloihin|| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat)TAIX Vaikutukset tuloihin ovat seuraavat:Toimielimet osoittavat koulutuskeskuksen koulutustoimiin käyttötarkoitukseensa sidottuja tuloja (tulojen uudelleenkäyttö). Ks. "Rapport complémentaire du groupe de travail interinstitutionnel" chapitre 4 "Les implications budgétaires et financières" (Toimielinten välisen työryhmän lisäraportin 4. luku: Vaikutukset talousarvioon ja rahoitukseen).3. BUDJETTITIEDOT&gt;TAULUKON PAIKKA&gt;4. OIKEUSPERUSTAEuroopan parlamentin, neuvoston, komission, tuomioistuimen, tilintarkastus tuomioistuimen, Euroopan talous- ja sosiaalikomitean, alueiden komitean ja oikeusasiamiehen päätös 2003/.../EY, tehty [...], Euroopan yhteisöjen henkilöstökoulutuskeskuksen perustamisestaEuroopan parlamentin, Euroopan unionin neuvoston ja Euroopan komission pääsihteerien, tuomioistuimen kirjaajan, tilintarkastustuomioistuimen, Euroopan talous- ja sosiaalikomitean ja alueiden komitean pääsihteerien sekä Euroopan oikeusasiamiehen edustajan päätös, tehty [...], Euroopan yhteisöjen henkilöstökoulutuskeskuksen organisaatiosta ja toiminnastaEuroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, joista säädetään neuvoston asetuksessa (ETY, Euratom, EHTY) N:o 259/68 [7], sellaisina kuin ne ovat viimeksi muutettuina asetuksella (EY, Euratom, EHTY) N:o 490/2002 [8], ja erityisesti niiden 24 artiklan kolmas ja neljäs kohta[7]  EYVL L 56, 4.3.1968, s. 1.[8]  EYVL L 77, 20.3.2002, s. 1.5. KUVAUS JA PERUSTELUT5.1 Yhteisön toiminnan tarve5.1.1 Toiminnan tavoitteetEuroopan yhteisöjen henkilöstökoulutuskeskuksen, jäljempänä 'koulutuskeskus', perustaminen kuuluu osana Euroopan unionin yleiseen hallinnonuudistukseen. Uudistuksen perusajatuksia ovat henkilöresurssien kehittäminen koulutuksen avulla sekä hallintokulttuurin ja varsinkin johtamiskulttuurin perusteellinen muuttaminen. Henkilöstösääntöjen ja urakehitysjärjestelmän uudistuksen jälkeen tehtäväryhmästä toiseen siirryttäessä on myös suoritettava pakollisia koulutusjaksoja. Tätä taustaa vasten esitettiin toimielinten yhteisen koulutuskeskuksen perustamista.Euroopan yhteisöjen henkilöstökoulutuskeskuksella on seuraavat tehtävät osana kaikille yhteisön toimielimille yhteisten virkamiehiä ja muuta henkilöstöä koskevien henkilöstösääntöjen soveltamiseen perustuvaa henkilöstöpolitiikkaa:- tukea yhteisön hallinnon toiminnan parantamista muun muassa johtamiskoulutuksen avulla, mikä edistää uuden hallintokulttuurin kehittymistä;- edistää uusien työntekijöiden yhteisöhenkisyyttä riippumatta siitä, minkä toimielimen palveluksessa he ovat, muun muassa yhteisen perehdyttämiskoulutusrungon avulla, ja soveltaa uudenlaista politiikkaa, jolla henkilöstö integroidaan toimielimiin, mutta joka ei kuitenkaan korvaa kunkin toimielimen omia johdantokursseja;- edistää yksittäisten virkamiesten urakehitystä ja erityisesti lisätä heidän valmiuksiaan järjestämällä koulutusta osana uutta "sertifiointijärjestelmää", jota sovelletaan virkamiesten siirtyessä tehtäväryhmästä toiseen eli hallintoavustajan tehtävistä hallintovirkamieheksi.On selvää, että myös muilla aloilla voidaan järjestää koulutusta toimielinten välisenä yhteistyönä edellä mainittuja perusteita soveltaen. Näin ollen tämä päätös antaa mahdollisuuden kehittää toimintaa edelleen ja jättää pääsihteereille vapauden päättää koulutuskeskuksen toimialan laajentamisesta, sillä päätöksessä vahvistetaan toimialaksi vain johtamiskoulutus, uusien työntekijöiden perehdyttämiskoulutus ja sertifiointiin liittyvä koulutus. Koulutuskeskus alkaa siis tammikuusta 2005 alkaen järjestää päätöksen allekirjoittaneiden toimielinten lukuun uusien työntekijöiden perehdyttämiskoulutusta ja johtamiskoulutusta ja myöhemmin vuoden 2005 kuluessa sertifiointiin liittyvää koulutusta, joka valmentaa virkamiehiä tehtäväryhmästä toiseen siirtymiseen.5.1.2 Ennakkoarviointiin liittyvät toimenpiteetYhteisön toimielinten (joihin tässä yhteydessä luettiin myös Euroopan talous- ja sosiaalikomitea, alueiden komitea ja oikeusasiamies) pääsihteerit sopivat, että esitystä yhteisen henkilöstökoulutuskeskuksen perustamisesta tutkitaan, koska katsottiin, että ainakin osa toimielinten henkilöstökoulutuksesta voitaisiin toteuttaa toimielinten välisenä yhteistyönä. Heinäkuussa 2002 alustavan pohdintavaiheen jälkeen pääsihteerit päättivät antaa toimielinten välisen työryhmän tehtäväksi koulutuskeskuksen perustamiseen liittyvän ennakkoarvioinnin ja, jos keskuksen perustaminen todettaisiin aiheelliseksi, sen perustamista ja organisaatiota koskevan päätöksen valmistelun. Arviointi osoitti, että toimielinten yhteisen koulutuskeskuksen perustaminen antaisi sysäyksen yhteisten arvojen omaksumiselle ja Eurooppa-hengen vahvistamiselle.Arvioinnissa tuli myös esiin joukko perusteita (ks. jäljempänä), jotka osoittavat, että yhteisen koulutuskeskuksen perustamiseen sisältyy paitsi poliittinen ja yhteisöön liittyvä myös taloudellinen ulottuvuus. Perusteiden toteutuminen tuottaa lisäarvoa nykytilanteeseen nähden, sillä nykyisellään joitakin poikkeuksia lukuun ottamatta kukin toimielin järjestää henkilöstökoulutuksen itsenäisesti. Perusteet ovat seuraavanlaiset:- yhteisten arvojen välittäminen ja yhteishengen luominen unionin toimielinten hallinnossa;- henkilöstösääntöjen mahdollisimman yhtenäinen soveltaminen eri toimielimissä koulutuksen ja siihen liittyen urakehityksen yhteydessä;- sellaisten alojen kartoittaminen, joilla tarvittavat tiedot ja taidot ovat yhteneväiset ja joilla siis voidaan järjestää yhteistä koulutusta;- yhteisen organisaation ansiosta saavutettavat mittakaavaedut.Kuten toimielinten välisen työryhmän raportista kävi ilmi, edellä mainittujen perusteiden toteutuminen osoittaa sen, että tässä päätöksessä täsmennettyjen koulutustoimien yhdistämien on perusteltua.Mittakaavaetuja saavutetaan erityisesti seuraavista syistä:- saman alan tarjouskilpailut voidaan järjestää keskitetysti, jolloin säästytään päällekkäiseltä työltä;- osanottajakohtaiset kustannukset alenevat, kun koulutusjaksoille on mahdollista saada optimaalinen määrä osanottajia;- henkilöstön integrointitoimien hallinnointi helpottuu erityisesti pienten toimielinten kannalta, kun unionin laajentumisen yhteydessä rekrytoidaan runsaasti uutta henkilöstöä;- tukihenkilöstöä (sopimusten ja logistiikan hallinnointi, henkilöstöhallinto yms.) hyödynnetään tehokkaammin koulutuskeskuksen ja Euroopan henkilöstövalintatoimiston välisen hallinnollisen yhteyden ansiosta,- koulutustiloja voidaan käyttää tarpeen mukaan, jolloin päästään eroon suhteellisen kalliista tilaratkaisuista;- voidaan rekrytoida sopimussuhteisia toimihenkilöitä.Myös koulutuksen laatu paranee seuraavista syistä:- voidaan rakentaa ammattimainen koulutusorganisaatio;- koulutustarjontaa voidaan monipuolistaa: enemmän vaihtoehtoja, vaihtoehtoisia koulutusajankohtia yms;- tietyntyyppisen koulutuksen kielivalikoimaa voidaan lisätä;- yksikkökustannukset alenevat, kun ryhmäkoot ovat optimaalisia;- erityisosaamista voidaan hyödyntää yhteisesti (esim. tilintarkastustuomioistuimen tilintarkastajat voivat antaa tilintarkastuskoulutusta);- toimielinten välinen yhteistyö lisääntyy myös muilla aloilla kuin koulutuksessa (epäsuorat vaikutukset).Päätöksessä säädetään niin ikään, että koulutuskeskus on ensimmäisten toimintavuosiensa ajan hallinnollisessa yhteydessä jo toimivaan toimielinten yhteiseen laitokseen eli Euroopan henkilöstövalintatoimistoon. Tämän yhteyden pitäisi tuottaa pienemmän henkilöstömäärän ja toimintabudjetin ansiosta tiettyjä, erityisesti hallintoon (voimavarojen hallinta) ja johtotehtäviin (hallintoneuvosto, johtaja) liittyviä synergiaetuja koulutuskeskuksen toiminnan alkuvaiheissa, kuten toimielinten välisen työryhmän raportista kävi ilmi. Kolmen vuoden kuluttua hallinnollisen yhteyden tulokset arvioidaan perusteellisesti, minkä jälkeen yhteyttä tarkastellaan uudelleen.5.1.3 Jälkiarvioinnin perusteella toteutetut toimenpiteetEi sovelleta5.2. Suunnitellut toimet ja yhteisön rahoitustukea koskevat yksityiskohtaiset säännötTavoitteena on perustaa toimielinten yhteinen laitos, jonka tehtävänä on järjestää päätöksen allekirjoittaneiden toimielinten lukuun ja niiden tarpeiden mukaan henkilöstökoulutusta, joka kattaa kyseisten toimielinten henkilöstön yhteiset koulutustarpeet. Ensisijaiset koulutusalat ovat 1) uusien työntekijöiden perehdyttämis koulutus, 2) johtamiskoulutus ja 3) tehtäväryhmästä toiseen siirryttäessä sovellettavaan uuteen järjestelmään kuuluva koulutus.Kohtaa 3) lukuun ottamatta koulutuskeskuksen järjestettäväksi annetaan luonnollisesti vain ne koulutusjaksot, jotka voidaan toteuttaa toimielinten välisenä yhteistyönä. Kutakin toimielintä koskevat erityiskysymykset voivat siis jäädä niiden omalle vastuulle. Vastuun virkamiesten ja muun henkilöstön henkilöstökoulutuksesta jakavat siis tulevaisuudessa koulutuskeskus, joka on toimielinten yhteinen laitos ja vastaa tietyistä koulutustoimista, ja toimielimet, jotka vastaavat edelleen muusta koulutuksesta.Tarkoituksena on, että myös muiden yhteisön laitosten ja virastojen virkamiehet ja muut työntekijät voivat osallistua koulutuskeskuksen järjestämään koulutukseen erikseen sovittavien rahoitusta koskevien yksityiskohtien mukaisesti.Koulutuskeskus voi hyödyntää toimielinten koulutusasioista vastaavien virkamiesten verkostoa. Se voi myös tehdä yhteistyötä jäsenvaltioissa jo toimivien vastaavien organisaatioiden kanssa ja hyödyntää niiden kokemusta ja asiantuntemusta.Ehdotus perustuu siihen, että järjestely tuottaa synergiaetuja, jotka työryhmä osoitti (ks. kohta 5.1.2), mutta sillä on myös myönteinen vaikutus henkilöstölle tarjotun koulutuksen laatuun ja tehokkuuteen. Lisäksi koulutuskeskuksen perustaminen vastaa virkamiesten ja muun henkilöstön uusiin koulutushaasteisiin ja -tarpeisiin, jotka liittyvät unionin laajentumiseen ja henkilöstö- ja hallintopolitiikan uudistukseen. Huomattakoon, että yksinomaan laajentumisesta aiheutuu tarve järjestää perehdyttämiskoulutusta lähivuosina yli 2000 työntekijälle vuodessa.Koulutuskeskus toimii vuotuisen koulutusohjelman pohjalta. Koulutusohjelmasta päättää koulutuskeskuksen hallintoneuvosto, jossa ovat edustettuina kaikki päätöksen allekirjoittaneet toimielimet.Koulutuskeskuksen perustaminen ei edellytä yhteisön rahoitustukea.5.3.Toteutusta koskevat yksityiskohtaiset säännötToimi käsittää toimielinten yhteisen henkilöstökoulutuskeskuksen perustamisen. Perustamisestaan alkaen koulutuskeskus on hallinnollisesti yhteydessä Euroopan henkilöstövalintatoimistoon niin, että koulutuskeskuksen hallintoneuvostona toimii henkilöstövalintatoimiston hallintoneuvosto ja koulutuskeskuksen johtajana toimii henkilöstövalintatoimiston johtaja. Koulutuskeskuksen on määrä alkaa vastata koulutuksen tarjoamisesta 1. päivästä tammikuuta 2005. Jotta toiminnan käynnistämistä voitaisiin valmistella mahdollisimman tehokkaasti, voidaan koulutuskeskuksen juridisesta perustamisesta alkaen toteuttaa tiettyjä valmistelutoimia, kuten päättää eri elinten kokoonpanosta ja julkaista hankintoja ja suunnittelutöitä koskevia ilmoituksia. Uusien työntekijöiden perehdyttämiskurssien järjestämistä unionin laajennuttua toukokuussa 2004 voidaan myös pitää yhtenä käytännön valmistelutoimena.Euroopan henkilöstövalintatoimisto hoitaa koulutuskeskuksen puolesta joitakin hallinnollisia tehtäviä (mm. talousarvion ja sopimusten hallinnointi). Joitakin koulutuskeskuksen hallinnollisia toimia (kuten palkanmaksu, eläkkeet yms.) ja infrastruktuuri- ja logistiikkapalveluita hoitaa puolestaan komissio samoilla periaatteilla kuin Euroopan henkilöstövalintatoimiston osalta.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)Koulutuskeskuksen käyttöön osoitetaan määrärahoja johtamiskoulutusta, uusien työntekijöiden perehdyttämiskoulutusta ja sertifiointiin liittyvää koulutusta koskevissa budjettikohdissa.6.2. Toimenpidekohtainen kustannuslaskelma, B osa7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöönKoulutuskeskuksen koko henkilöstö saadaan niin, että toimielimet siirtävät nykyisiä tai unionin laajentumisen yhteyteen budjetoituja toimia tai määrärahoja vuonna 2005. Koulutuskeskuksen perustaminen ei missään tapauksessa lisää toimielinten yhteenlaskettua henkilöstön määrää suunnitellusta. Kahdeksan nykyistä tointa ja kahta C-palkkaluokan ylimääräistä toimihenkilöä varten osoitetut määrärahat siirretään toimielinten talousarvioista koulutuskeskuksen käyttöön vuoden 2005 talousarvioon tämän rahoitusselvityksen liitteessä 3 olevassa taulukossa esitetyn jaottelun mukaisesti. Unionin laajentumisesta aiheutuva lisäresurssien tarve eli kahdeksan tointa ja kahta C-palkkaluokan ylimääräistä toimihenkilöä varten tarvittavat määrärahat otetaan huomioon arvioitaessa henkilöresurssien muutoksia eri toimielimissä vuonna 2005. Nämä lisäresurssit jakautuvat nykyisten resurssien jaottelun mukaisesti (ks. edellä).&gt;TAULUKON PAIKKA&gt;Toimien jakautuminen toimielimittäin esitetään erillisessä liitteessä.7.2. Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.Yksityiskohdat esitetään liitteessä.7.3. Muut toimesta johtuvat hallintomenot&gt;TAULUKON PAIKKA&gt;Yksityiskohdat esitetään liitteessä.Henkilö- ja hallintoresursseja koskevat tarpeet katetaan koulutuskeskukselle vuotuisen talousarviomenettelyn puitteissa myönnettävistä määrärahoista.8. SEURANTA JA ARVIOINTI8.1. SeurantajärjestelmäKoulutuskeskuksen organisaatiosta ja toiminnasta tehdyn päätöksen 7 artiklassa säädetään hallintoa käsittelevästä vuosikertomuksesta.Vuoden 2008 alkupuoliskolla Euroopan henkilöstövalintatoimiston hallintoneuvosto laatii arvion, jonka pohjalta voidaan tehdä koulutuskeskuksen ja Euroopan henkilöstövalintatoimiston välistä hallinnollista yhteyttä koskeva päätös (ks. koulutuskeskuksen perustamista koskevan päätöksen 4 artiklan 3 kohta).8.2. Arvioinnin yksityiskohtaiset säännöt ja arviointijaksot9. PETOSTEN TORJUNTATOIMET Koulutuskeskus toteuttaa tarvittavat toimenpiteet petosten torjumiseksi.